《入局有怀》
宋代·林希逸

空餐无补负公家，此志虽存鬓已华。每向客怀红踯躅，不贪郎对紫薇花。

宽心可要流香酒，圆梦何须正焙茶。手板便还丞相去，吾侪活计只桑麻。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。